དེ་རྗེས་མགོན་པོ་གང་ཉིད་མཆོག་གིས་བཀའ་སློབ་སྩལ་དོན།དེ་རིང་ཡང་བསྐྱར་ལྡུམ་རར་ཐེངས་གཅིག་སླེབ་པ་རེད།དེ་རིང་འདིར་མང་ཚོགས་ལ་ཆོས་འབྲེལ་བྱ་རྒྱུ་རེད།གྲ་སྒྲིག་སྔོན་སོང་ལྟར་ཆོས་འབྲེལ་དེ་བློ་སྦྱོང་ཚིག་བརྒྱད་མ་དང་རྟེན་འབྲེལ་བསྟོད་པའི་བཤད་ལུང་གི་རྒྱུན་ཡོད་སྟབས་ཆོས་འབྲེལ་མདོར་ཙམ་བྱ་རྒྱུ་ཡིན།སྔ་ལོ་རྡོ་རྗེ་གདན་དུ་བོད་ནས་ཆོས་འབྲེལ་ཞུ་མཁན་མང་པོ་ཞིག་བསླེབས་པ་རེད།བོད་ནང་དམ་བསྒྲགས་ཡོད་པར་བརྟེན་ཕྱིས་སུ་དུས་འཁོར་དབང་ཆེན་སོགས་ཆོས་འབྲེལ་མང་པོ་ཡོད་པ་དེ་དག་ཞུ་རྒྱུར་སྒུག་ལོང་མེད་མཁན་ཚོའི་ཆེད་དུ་ངོས་ཀྱིས་སེམས་བསྐྱེད་ཅིག་བཏོན་པ་ཡིན།སེམས་བསྐྱེད་དེའང་བྱང་ཆུབ་མཆོག་ཏུ་སེམས་སྐྱེ་རྒྱུ་དང་སྟོང་ཉིད་ཀྱི་ལྟ་བར་བསམ་བློ་བཏང་ནས་དོན་དམ་བྱང་ཆུབ་ཀྱི་སེམས།དབང་ནོད་སྐབས་ཐམས་ཅད་རྣལ་འབྱོར་གྱི་སེམས་ནང་བཞིན་ངོས་ཀྱིས་རྡོ་རྗེ་གདན་དུ་བཏོན་པ་ཡིན།